हरियाणा सरकार की सराहना करते हुए डॉ. सिंह ने कहा कि मनोहर लाल खट्टर के नेतृत्व में राज्य विकास के पथ पर तेजी से अग्रसर है। डॉ. सिंह ने पिछले एक वर्ष में हासिल की गई महत्वपूर्ण उपलब्धियों का जिक्र करते हुए कहा कि इनमें से कई परियोजनाएं कई कारणों से रूकी पड़ी थी। परमाणु ऊर्जा विभाग हरियाणा के गोरखपुर में एक परमाणु संयंत्र लगाने की योजना बना रहा है और यह उत्तरी राज्यों जम्मू और कश्मीर, हिमाचल प्रदेश, पंजाब और हरियाणा में पहली परियोजना होगी। 1400 मेगावॉट क्षमता के इस परमाणु संयंत्र में लगभग 6.5 रूपये प्रति यूनिट की दर से बिजली का उत्पादन होगा। उन्होंने एक वर्ष के भीतर पुरूष, महिला लिंग अनुपात को परिवर्तित करने सफलता प्राप्त करने के लिए हरियाणा सरकार की सराहना की।